આ રેડ દરમિયાન નાના સબસિડીવાળા સિલિન્ડરો ઉપરાંત મોટા કોમર્શિયલ સિલિન્ડર ઉપરાંત ગેસ ટ્રાન્સફર જેનાથી કરાય એ નોઝલ પણ મળી આવી હતી. રેડ સમયે કોઈ શખ્સ ત્યાં ન હતો. જોકે મોટો મુદ્દામાલ મળી આવ્યો હતો. સરકારી સૂત્રોમાંથી મળતી માહિતી મુજબ પકડાયેલા તમામ 58 જેટલા સિલિન્ડરોમાં ભરાયેલા અંદાજે 28 હજારની કિંમતનો ગેસ, 78 હજારની કિંમતના સિલિન્ડર કબજે લીધા હતા. આ ઉપરાંત એક ટેમ્પો (નં. જીજે-21-એક્સ-0855), ટેમ્પો (નં. જીજે-6-ઝેડ-9480), વજન કાંટા તથા ગેસ ટ્રાન્સફરની નોઝલ મળી કુલ 1,51,687નો મુદ્દામાલ પુરવઠા વિભાગે કબજે કર્યો હતો. આ પ્રકરણમાં બારડોલી રોડ ઉપર રહેતા પુનારામ સુખદેવ બિશ્નોઈ સામે પુરવઠા વિભાગે ગુનો દાખલ કર્યો છે. જે ગેસ સિલિન્ડરો ઝડપાયા એ એચપી કંપનીના છે. આજે મંગળવારે સવારે 9 કલાકના અરસામાં પુરવઠા વિભાગે રેડ કરી હતી.